**Mohammed Khamis Dababish**, også **Mohammed Dababesh** (arabisk: محمد دبابش, også kjent som *Abu-Ridwan* (arabisk: أبو رضوان; død 13. november 2023 i Gaza på Gazastripen), var en ledende etterretningstjenestemann i den palestinske organisasjonen Hamas. Siden i minste 2010 og frem til 2019 ledet Dababish *General Security Service*, Hamas' interne sikkerhetstjeneste i Gaza. Dababish ble drept i Gaza under Israel-Hamas-krigen i 2023.

Biografi
--------

Dababish var sjef for Hamas' interne sikkerhetstjeneste (*General Security Service*) senest siden 2010. Egyptiske myndigheter arresterte Dababish da han ankom Kairo internasjonale lufthavn den 16. september 2010. Egypt hevdet at Dababish returnerte til Gaza via Kairo etter å ha besøkt Hamas' hovedkvarter i Damaskus i Syria, for å utarbeide en plan for å smugle våpen inn til Gazastripen. Hamas og Dababishs slektninger insisterte imidlertid på at han var på vei tilbake fra pilegrimsreise i Saudi-Arabia. Egypt sa at Dababish ble varetektsfengslet for å ha forsøkt å smugle til Gaza avansert telekommunikasjonsutstyr som var forbudt av egyptiske myndigheter.

Arrestasjonen av Dababish var en av flere egyptiske interneringer av Hamas-tjenestemenn etter at Hamas drepte den egyptiske soldaten Ahmad Sha'ban i et grenseskyting i 2010. Egypt siktet Dababish for å ha anbefalt Hamas innenriksminister Fathi Hamad å ikke frigi navnene på to Hamas-medlemmer som angivelig er ansvarlige for Sha'ban-drapet. Egypt ga også Hamas skylden for rakettangrep mot Aqaba i Jordan, som hadde drept én person og såret fire.

Som svar på arrestasjonen hevdet Hamas-talsmann Fawzi Barhum at arrestasjonen var et «ekstremt farlig grep» fra Egypt. Ynet News meldte at etter arrestasjonen av Dababish, flyttet Hamas umiddelbart på Gilad Shalit, den israelske soldaten gruppen holdt fanget. Ifølge Egypt var Dababish en av få Hamas-tjenestemenn som kjente til hvor Shalits ble holdt skjult. Mens han var under avhør, skal Dababish ha avslørt planer for palestinske rakettangrep fra Sinaihalvøya rettet mot Israel.

Dababish ble løslatt 24. september 2010 og deportert til Gaza via Rafah-overgangen.

I juli 2019 trakk han seg som direktør for militæretterretningen for å bli dekan for Al-Qassam-brigadenes militære høyskoler.

Som medlem av Hamas' politiske byrå møtte Dababish ledelsen av Folkefronten for Palestinas frigjøring – Generalkommandoen i Gaza.

Den israelske regjering sa at en felles IDF- og Shin Bet-operasjon under Israel-Hamas-krigen den 13. november 2023 i Gaza klarte å ta livet av Dababish, som Israel beskrev som Hamas' tidligere direktør for militæretterretningen. Ifølge Israel hadde Dababish vært involvert i et angrep i Atzmona (*Bnei Atzmon*), en bosetting på Gazastripen før israelerne avviklet den og andre derfra. Angrepet hadde kostet fem israelere livet.

Referanser
----------

1. 1 2  «Hamas slams Egypt over arrest of top official». *Al-Arabiya*. 21. september 2010.
2. 1 2  Peri, Smadar (26. september 2010). «Egypt: Shalit likely moved to new hideout». *Ynet News*.
3. 1 2  Osman, Ahmed Zaki (20. september 2010). «Egypt might release Hamas top leader soon, says spokesperson». *Egypt Independent*.
4. ↑  Mohy, Mahmoud (19. september 2010). «حماس تحذر من تدهور العلاقة مع مصر». *Youm7* **(Arabic)**.
5. ↑  El-Deeb, Sarah (20. september 2010). «Top Hamas official arrested in Egypt». *Arab News*. Associated Press.
6. ↑  «Egypt releases senior Hamas terrorist from custody». *Jerusalem Post*. 24. september 2010.
7. ↑  «كتائب القسام تعيّن "محمد دبابش" عميداً للكليات العسكرية» **(Arabic)**. Amad Media. 12. juli 2019.
8. ↑  «وفد قيادي من حماس يزور مكتب الجبهة الشعبية- القيادة العامة بغزة». *Sama News* **(Arabic)**. 17. juli 2021.
9. ↑  «IDF eliminates senior Hamas officials in Gaza». *Jerusalem Post*. 13. november 2023.